Propunere de REGULAMENT AL CONSILIULUI de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale /* COM/2012/0161 final - 2012/0086 (NLE) */





EXPUNERE DE MOTIVE 1. CONTEXTUL PROPUNERII Contingentele tarifare autonome ale Uniunii sunt necesare pentru produse a căror producție în Uniune nu este suficientă pentru a satisface necesitățile industriei utilizatoare din Uniune pentru perioada contingentară în curs. Ca răspuns la cererile formulate de mai multe state membre, Comisia, în colaborare cu experții guvernelor în cauză, a analizat posibilitatea deschiderii contingentelor tarifare autonome pentru anumite produse agricole și industriale. La 22 decembrie 2009, Consiliul a adoptat Regulamentul (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale, pentru a satisface în cele mai bune condiții cererea Uniunii pentru produsele în cauză. Trebuie deschise contingente tarifare ale Uniunii cu taxe vamale reduse sau zero raportat la taxele autonome prevăzute în Tariful Vamal Comun pentru volumele corespunzătoare, fără a cauza o perturbare a piețelor pentru aceste produse. Dezbaterile din cadrul reuniunilor Grupului pentru economie tarifară (ETQG) au indicat faptul că statele membre sunt dispuse să deschidă două noi contingente, să mărească volumele a trei contingente existente și să modifice descrierea produsului pentru contingentul cu numărul de ordine 09.2633, fără a cauza o perturbare a piețelor acestor produse. A fost necesar, de asemenea, să se închidă contingentul tarifar cu numărul de ordine 09.2767 deoarece o suspendare tarifară autonomă va fi aplicată pentru produsul în cauză de la 1 iulie 2012. Propunerea este conformă cu politicile din sectoarele agricol, comercial, antreprenorial, al dezvoltării și al relațiilor externe. Mai concret, această propunere nu aduce atingere țărilor care beneficiază de un acord comercial preferențial cu UE (cum ar fi regimul SPG sau ACP ori țările candidate și potențial candidate). 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI A fost consultat Grupul pentru economie tarifară, care reprezintă ramurile industriale din fiecare stat membru. Toate contingentele prevăzute reflectă acordul la care s-a ajuns în cadrul grupului. Nu s-a menționat existența niciunui risc potențial grav cu consecințe ireversibile. Prezenta propunere va fi supusă procedurii de consultare interservicii și va fi publicată după adoptarea sa de către Consiliu. 3. ELEMENTELE JURIDICE ALE PROPUNERII Modificarea unui regulament al Consiliului privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale, având ca temei juridic articolul 31 din Tratatul privind funcționarea Uniunii Europene. În temeiul articolului respectiv, contingentele tarifare autonome se stabilesc de către Consiliu cu majoritate calificată, pe baza unei propuneri a Comisiei. Propunerea intră în sfera competenței exclusive a Uniunii. În consecință, principiul subsidiarității nu se aplică. Aceste măsuri sunt conforme cu principiile instituite în vederea simplificării procedurilor pentru operatorii care desfășoară activități de comerț exterior, precum și cu comunicarea Comisiei 98/C 128/02 din 1998 privind suspendările și contingentele tarifare autonome (C 128, 25.4.1998, p. 2). 4. IMPLICAȚII BUGETARE Taxe vamale nepercepute în valoare totală de - 1 254 825 EUR. 5. ELEMENTE OPȚIONALE În anexa la propunerea de regulament sunt enumerate deschiderile, măririle și modificările contingentelor autonome. 2012/0086 (NLE) Propunere de REGULAMENT AL CONSILIULUI de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 31, având în vedere propunerea Comisiei Europene, întrucât: (1) Pentru a asigura furnizarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței, în cazul anumitor produse agricole și industriale au fost deschise contingente tarifare autonome prin Regulamentul (UE) nr. 7/2010 al Consiliului[1], în cadrul cărora respectivele produse pot fi importate la o rată a taxelor vamale redusă sau egală cu zero. Din aceleași motive este necesară deschiderea, cu începere de la 1 iulie 2012, pentru două produse, a unui nou contingent tarifar cu rata taxei egală cu zero, pentru un volum corespunzător. (2) Volumele contingentare stabilite anterior pentru contingentele tarifare autonome ale Uniunii cu numerele de ordine 09.2638, 09.2814 și 09.2889 sunt insuficiente pentru a satisface necesitățile industriei din Uniune. Prin urmare, aceste volume contingentare trebuie mărite de la 1 ianuarie 2012. (3) În plus, în ceea ce privește contingentul tarifar autonom al Uniunii cu numărul de ordine 09.2633, descrierea produsului ar trebui adaptată. (4) Mai mult, pentru contingentul cu numărul de ordine 09.2767 nu mai este în interesul Uniunii să se continue acordarea unui contingent tarifar pentru a doua jumătate a anului 2012. Prin urmare, acesta trebuie închis cu începere de la 1 iulie 2012, iar rândul de tabel aferent trebuie eliminat din anexa la Regulamentul (UE) nr. 7/2010. (5) Prin urmare, Regulamentul (UE) nr. 7/2010 trebuie modificat în consecință. (6) Deoarece unele dintre măsurile prevăzute de prezentul regulament trebuie să se aplice de la 1 ianuarie 2012, iar altele de la 1 iulie 2012, prezentul regulament trebuie să se aplice de la aceleași date și să intre în vigoare imediat, ADOPTĂ PREZENTUL REGULAMENT: Articolul 1 Anexa la Regulamentul (UE) nr. 7/2010 se modifică după cum urmează: (1) se introduc rândurile cu numerele de ordine 09.2644 și 09.2645, prevăzute în anexa I la prezentul regulament; (2) rândurile aferente contingentelor tarifare cu numerele de ordine 09.2638, 09.2814 și 09.2889 se înlocuiesc cu rândurile prevăzute în anexa II la prezentul regulament; (3) rândul aferent contingentului tarifar cu numărul de ordine 09.2633 se înlocuiește cu rândul prevăzut în anexa I la prezentul regulament; (4) rândul aferent contingentului tarifar cu numărul de ordine 09.2767 se elimină. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament se aplică începând cu data de 1 iulie 2012. Cu toate acestea, articolul 1 alineatul (2) se aplică de la 1 ianuarie 2012. Prezentul regulament este obligatoriu în toate elementele sale și se aplică direct în statele membre în conformitate cu tratatele. Adoptată la Bruxelles, 13.4.2012. Pentru Consiliu, Președintele ANEXA I Contingentele tarifare menționate la articolul 1 alineatul (1) și la articolul 1 alineatul (3) Nr. de ordine || Codul NC || TARIC || Descrierea || Perioada de contingentare || Volumul contingentului || Nivelul taxei contingentare (%) 09.2644 || ex 3824 90 97 || 96 || Preparat care conține în greutate: — 55% sau mai mult, dar maximum 78% glutarat de dimetil, — 10% sau mai mult, dar maximum 28% adipat de dimetil și — maximum 25% succinat de dimetil || 1.7.-31.12. || 7 500 tone || 0 % 09.2645 || ex 3921 14 00 || 20 || Bloc celular din celuloză regenerată, impregnat cu apă care conține clorură de magneziu și compuși de amoniu cuaternar, cu dimensiunile 100 cm (± 10 cm) x 100 cm (± 10 cm) x 40 cm (± 5 cm) || 1.7.-31.12. || 650 tone || 0 % 09.2633 || ex 8504 40 82 || 20 || Redresor electric cu o putere care nu depășește 1 kVA, utilizat la producerea aparatelor de epilat (1) || 1.1.-31.12. || 4 500 000 unități || 0 % (1) Încadrarea în această subpoziție se face sub rezerva articolelor 291 - 300 din Regulamentul (CEE) nr. 2454/93 al Comisiei, JO L 253, 11.10.1993, p. 1. ANEXA II Contingentele tarifare menționate la articolul 1 alineatul (2) Nr. de ordine || Codul NC || TARIC || Descrierea || Perioada de contingentare || Volumul contingentului || Nivelul taxei contingentare (%) 09.2638 || ex 2915 21 00 || 10 || Acid acetic cu puritatea mai mare sau egală cu 99 % din greutate (CAS RN 64-19-7) || 1.1.-31.12. || 1 000 000 tone || 0 % 09.2889 || 3805 10 90 || || Terebentină sulfatată || 1.1.-31.12. || 25 000 tone || 0 % 09.2814 || ex 3815 90 90 || 76 || Catalizator compus din dioxid de titan și trioxid de wolfram || 1.1.-31.12. || 3 000 tone || 0 % FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI 1. TITLUL PROPUNERII: Regulament al Consiliului de modificare a Regulamentului (CE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale 2. LINII BUGETARE Capitolul și articolul: capitolul 12, articolul 120 Suma înscrisă în buget pentru exercițiul financiar 2012: 19 171 200 000 EUR 3. IMPLICAȚII FINANCIARE ¨ Propunerea nu are implicații financiare X Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul. (milioane EUR cu o zecimală) || || Linie bugetară || Venituri[2] || perioadă de 12 luni, începând cu 1.1.2012 || perioadă de 6 luni, începând cu 1.7.2012 Articolul 120 || Implicații asupra resurselor proprii || - 0,7 || - 0,6 4. Măsuri antifraudă Dispozițiile privind gestionarea contingentelor tarifare conțin măsurile necesare de prevenire și protecție împotriva fraudelor și neregulilor. 5. Alte observații ANEXA I Cu efect de la 1.7.2012: Contingentele tarifare menționate la articolul 1 alineatul (1) și la articolul 1 alineatul (3) Descrierea produsului || Volumul contingentului (tone) || Preț estimat (EUR per tonă) || Nivelul taxei (%) (2012 TVC) || Nivelul taxei contingentare (%) || Pierdere de venituri estimată (în EUR) Preparat 09.2644 || + 7 500 tone (volum inițial: 0 tone) || 1 235 || 6,5 || 0 || 602 063 Bloc din celuloză 09.2645 || + 650 tone (volum inițial: 0 tone) || 4 230 || 6,5 || 0 || 178 718 Pierderea totală de venituri: (780 781 EUR – 195 195 EUR) = 585 586 EUR net. ANEXA II Cu efect la 1.1.2012: Contingentele tarifare menționate la articolul 1 alineatul (2) Descrierea produsului || Variația volumului contingentului (tone) || Preț estimat (EUR per tonă) || Nivelul taxei (%) (2012 TVC) || Nivelul taxei contingentare (%) || Variația preconizată a pierderilor de venituri față de perioada contingentară anterioară (în EUR) Acid acetic 09.2638 || + 500 000 tone (volum inițial: 500 000 tone) || 20 || 5,5 || 0 || 550 000 Terebentină sulfatată 09.2889 || + 5 000 tone (volum inițial: 20 000 tone) || 677 || 3,2 || 0 || 108 320 Catalizator 09.2814 || + 800 tone (volum inițial: 3 000 tone) || 4 500 || 6,5 || 0 || 234 000 Pierdere totală de venituri față de perioada contingentară precedentă: (892 320 EUR – 223 080 EUR) = 669 240 EUR net. [1] JO L 3, 7.1.2010, p. 1. [2] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.